વર્તમાન સમયમાં થઇ રહેલી ચર્ચાઓ અનુસાર નરેન્દ્ર મોદી ઉત્તર પ્રદેશના અલ્હાબાદ, બિહારના નાલંદા અને ગુજરાતની કોઇ એક બેઠક પરથી લોકસભાની ચૂંટણી લડશે એમ માનવામાં આવી રહ્યું છે. નરેન્દ્ર મોદીની લોકપ્રિયતા જોઇને તેમને ત્રણે રાજ્યોની બેઠક પરથી વિજય મળશે એ નિશ્ચિત છે. જો કે આ ત્રણે રાજ્યોમાંથી કઇ બેઠક તેમને રાષ્ટ્રીય સ્તરે વધારે સ્વીકૃતી અને તેમના પક્ષ ભાજપ માટે વધારે બેઠકો લાવી આપશે એ મુદ્દો સૌથી અગત્યનો અને દેશભરમાં ચર્ચિત બન્યો છે.